Til: Absalon Division, Divisionsrådsmøde maj 2026
Ang: Samrådet Frederiksberg Kommune, beretning for 2025

I 2025 har Frederiksberg Samråd behandlet ansøgninger til Anlægsfonden om tilskud til bygninger og andre projekter, som ikke dækkes under almindelig vedligeholdelse og drift. Vi har i alt ansøgt kommunen om tilskud på 451.000 kr., som har dækket alt fra bålpladser til nye døre og tag over klatrevæg. De tre Frederiksberg DDS-grupper opfordres også i år til at søge, så de kan få udbytte af denne særlige mulighed. Al henvendelse ang. Anlægskontoen sker til Mette Grønvold. 
Samrådet på Frederiksberg deltager i arbejdet i kommunens Grønne Råd, i Kosmopols repræsentantskab og har et medlem i Folkeoplysningsudvalget. 
I 2025 har vi ikke afholdt inspirationsaften, da alle grupper er optaget af SL26 og Landslejr. Vi forventer at afholde en inspirationsaften 14. september i år om Børn, der udfordrer. Invitation udsendes som i tidligere år til alle grupper. 
Samrådet deltog i 2025 og deltager også i år i de årlige Frederiksberg-dage, hvor vi synliggør det idebestemte børne- og ungdomsarbejde i hele kommunen.  
Kristian Rastrup fra 3.VV.
Mette L. Grønvold, Søndermark Gruppe

